Γουλιέλμος Λουδοβίκος του Άνχαλτ-Κέτεν

Ο Γουλιέλμος-Λουδοβίκος, γερμ. Wilhelm-Ludwig (3 Αυγούστου 1638 - 13 Απριλίου 1665) από τον Οίκο των Ασκάνια ήταν πρίγκιπας του Άνχαλτ-Κέτεν (1650-1665).

Βιογραφία
Ήταν ο δευτερότοκος γιος του Λουδοβίκου Α΄ πρίγκιπα του Άνχαλτ-Κέτεν και της Σοφίας, κόρης του Σίμωνα ΣΤ΄ κόμη του Λίππε.

Το 1665 απεβίωσε στο Κέτεν σε ηλικία 27 ετών. Ήταν άτεκνος και τον διαδέχθηκε ο εξάδελφός του Εμμανουήλ, που έγινε ο ιδρυτής νέου κλάδου του Άνχαλτ-Κέτεν, αφού παραχώρησε το Πλέτσκαου, που κατείχε.

Οικογένεια
Νυμφεύτηκε το 1663 την Ελισάβετ-Καρλόττα, κόρη του εξαδέλφου του Φρειδερίκου πρίγκιπα του Άνχαλτ-Χάρτσγκεροντε του κλάδου Μπέρνμπουρκ. Δεν απέκτησαν απογόνους.

 Παραπομπές 

Κατηγορία:Οίκος των Ασκάνια